**Tilsynserklæring skoleåret 2016/17**

Tilsynserklæringens indhold:

Den forældrevalgte, certificerede tilsynsførende, skal hvert år skrive en erklæring.

Erklæringen skal offentliggøres på skolens hjemmeside.

Erklæringen skal indeholde en række fakta oplysninger og vurderinger.

Nedenstående tilsynserklæring er skrevet på baggrund af:

Observationer fra mine besøg.

Afgangskaraktererne er brugt som data.

Hjemmesiden.

Den dialog jeg har haft med eleverne, personalet og skolelederen på mine besøg.

Fakta oplysninger:

**Skolens navn og skolekode:** Bagsværd Friskole skolekode: 159018

**Navn på tilsynsførende:** Merete Trier Frederiksen

 Kærvej 13, 3520 Farum

 Mail. mtf@balk.dk Tlf. 44 77 62 85

**Datoer for tilsynsbesøg med angivelse af klasser og indhold:**

|  |  |
| --- | --- |
| **Dato** | **Besøgenes indhold** |
| 24.-8. | Besøg på Bagsværd FriskoleSamtale med Mads - skoleleder om nedenstående punkter:* Aftale om besøgsdage i skolens 3 afdelinger.
* Elevtal – 203 - 206
* Personale – ca. 16
* Sommerens resultater i afgangsprøverne – eleverne er kommet godt igennem prøverne.
* Særlige tiltag:
	+ Hjemmesiden
	+ Billedkunst
	+ Fællesskaber – samspil mellem årgange
	+ Målstyret undervisning
	+ IT – mediefag i 6. klasse 3 timer om ugen
	+ Specialundervisning – fokus på handleplaner og styrket samarbejde mellem faglærerne og specialuv. teamet
 |
| 29.-9. |  Tilsynsuddannelse – ny bekendtgørelse |
| 16.-3. | Information om ny bekendtgørelse på bestyrelsesmøde |
| 13.-10. | Besøg i indskolingen:* Læsebånd 0.kl.
* Engelsk 0.kl.
* Musik 1.kl.
* Fællessamling
* Sociallæring 1.kl.
* Samtale med lærerne om fællesskaber, herunder konflikthåndtering og deres gode low arousel tilgang.
* Samtale med lærerne om specialundervisning.
 |
| 3.-11. | Besøg på mellemtrin:* Læsebånd 4.kl.
* Historie 4.kl.
* Tysk 6.kl.
* Dansk/matematik 6. kl.
* Mediefag 5.kl.
* Samtale med lærerne om IT-mediefag og samspil mellem årgangene.
 |
| 23.-2. | Besøg i udskolingen: Projektdag i 7.klasse:Emne 2. verdenskrig:Fælles viden – Martin Pedersen ”Med Ilden i ryggen”.Krav til fremlæggelsen:* Billede
* Medieklip
* Kilde af eget valg, herunder arbejde med kildekritik
* Rapport med 3000 anslag
* Fremlæggelsen må vare 5-8 min

Så to fremlæggelser en om jødernes flugt og en om tyske flygtninge i Danmark.Samtale med en elevgruppe i overbygningen: En elev fra 7.klasse - 1 elev fra 8. kl. og 1 elev fra 9.kl.Elevernes baggrund var at en af dem var kommet ind i 4. klasse, og de to andre har gået på skolen siden bh. klassen.Eleven der startede på skolen i 4. klasse fortalte, at det hun mødte på BF var:* En meget mere kreativ skole
* Rammer som kan bøjes
* At man arbejder på tværs af klasserne, hvilket skaber et stærkere fællesskab
* At hun blev godt modtaget i klassen, og havde nemt ved at glide ind i både det sociale og faglige fællesskab.

De to andre elever gav et bud på, hvor de ser at BF har udviklet sig de seneste år:* Sket meget med de fysiske rammer
* Nye lærere – undervisningen har ændret sig bl.a. via den IT understøttede undervisning. Tidlige var grundbogen udgangspunktet og IT der understøttede, i dag er det ofte omvendt.

Alle tre elever har en god fornemmelse af at lære det samme som i folkeskolen. Føler sig godt klædt på til afgangsprøverne.De opfatter det 20 min. læsebånd som en rigtig god start på dagen for alle klasserne.De sætter pris på den medindflydelse de har f.eks. at blive med inddraget ved løsning af konflikter og holde klassemøder.SOL- social læring helt fra skolestart, sætter de stor pris påEleverne er glade for elevrådet, hvor der er 2 repræsentanter fra hver årgang. De arrangerer bl.a en BF-dag for hele skolen på tværs af klasserne f.eks. handicap OL og billedkunst. Målet er at forbedre samarbejdet mellem alle på skolen.De er glade for, at de kender alle lærerne på skolen, som på den ene side er meget omsorgsfulde og personlige og på den anden side står for en god faglighed. Eleverne synes, at der er et meget ligeværdigt forhold mellem eleverne og lærerne.Undervisningen er interessant og sjov og ofte med en kreativ tilgang.Af udfordringer for BF nævner de den lille enheds sårbarhed i forhold til ressourcer og problemer med det trådløse netværk. |
| 23.majKl. 17 | Dialog med bestyrelsen om tilsynsrapport og næste års tilsyn. |

**Donationer:**

Skolen har i det foregående regnskabsår modtaget donationer til garderober til en værdi af 100.000 kr., fra nogle forældre.

Tilsynets vurderinger:

**Vurdering af elevernes standpunkt i dansk, regning/matematik og engelsk:**

Elevernes standpunkt er en vurdering af det faglige niveau. Standpunktet skal ses i relation til de faglige krav, der er opstillet for de enkelte fag. Jeg har valgt at bruge data fra prøveresultaterne i forhold til at vurdere elevernes standpunkt i dansk, regning/matematik og engelsk. Her er de faglige krav kendte og følger undervisningsministeriets krav til fagene. Disse kan holdes op mod landsgennemsnittene i de enkelte fag.

Det giver anledning til følgende kommentar:

Bagsværd Friskole placerer sig i de bundne prøver over landsgennemsnittet med næsten et helt point.

Eleverne klarer sig ved 9.klassesprøverne i forhold til elever med samme baggrund på niveau.

Det er min bedste overbevisning at BF elevers faglige niveau er meget tilfredsstillende.

**Vurdering af om skolens samlede undervisning ud fra en helhedsvurdering står mål med, hvad der almindeligvis kræves i folkeskolen:**

At stå mål med betyder, at elever, der forlader 9.klasse i en fri grundskole, må have fået en uddannelse, der giver dem de samme muligheder, som hvis de havde gået i folkeskolen. Undervisningen skal give de samme muligheder for at erhverve sig kompetencer, viden og færdigheder. Den enkelte elev skal have samme mulighed som en elev i folkeskolen for at gå videre på en ungdomsungdomsuddannelse.

Hvis en fri grundskole forbereder til folkeskolens afgangsprøver, skal undervisningen tilrettelægges således, at eleverne kan indstille sig til prøve på samme klassetrin som i folkeskolen og på tilsvarende vilkår.

Ifølge samtalen med de 3 elever i overbygningen er de slet ikke i tvivl om, at de har lært det samme som, hvis de havde gået i folkeskolen. De føler sig velforberedte til afgangsprøverne og godt rustet til at indgå i en ungdomsuddannelse.

I mine tilsyn ser jeg en velforberedt undervisning, med tydelig plan på tavlen i forhold til det eleverne skal i timen.

At starte med læsebånd i alle klasser sikrer en god og rolig start på dagen. Samtidig med at elevernes læsefærdigheder udvikles og styrkes.

Jeg synes, at projektarbejdet i overbygningen var veltilrettelagt, og jeg kunne se en progression fra 7. til 8. klasse. Der var tydelige krav til, hvad eleverne skulle lære, og hvad projektopgaven og fremlæggelsen skulle indeholde.

Det var interessant, at eleverne synes at undervisningen har ændret sig bl.a. via den IT understøttede undervisning. Tidligeligere var grundbogen udgangspunktet og IT der understøttede, i dag er det ofte omvendt.

Billedkunst der er et indsatsområde på skolen er blevet styrket gennem:

* Bedre fysiske rammer
* Synligt via udsmykningen rundt om på skolen
* Kunstværk af billedkunst valgfagsholdet
* Udsmykning af toiletterne er en ny opgave til valgfagsholdet
* Fotokonkurrence med overskriften venskab og ensomhed

Jeg fornemmer, at jeg ser spor af det spændende arbejde, som lærergruppen er i gang med i forhold til tydelige læringsmål, og jeg glæder mig til at følge denne proces i mine tilsyn næste år.

Undervisningssproget foregår på dansk.

**Vurdering af om skolen overholder kravet om at forberede eleverne til at leve i et samfund som det danske med frihed og folkestyre, samt udvikler og styrker elevernes demokratiske dannelse og deres kendskab til og respekt for grundlæggende friheds- og menneskerettigheder, herunder ligestilling mellem kønnene:**

Jeg ser rigtig mange steder på skolen at BF udvikler og styrker elevernes demokratiske dannelse f.eks. gennem:

* Social læring som fag fra 0.- 4. klasse og begreb, som der arbejdes med gennem hele skolegangen.
* Elevernes deltagelse i fællesmøder og klassemøder.
* Elevernes medinddragelse i og ansvar for aktiviteter på skolen gennem elevrådet
* Forholdet mellem lærerne og eleverne. Den ligeværdige samtale.
* Fokus på fællesskabet i klassen, i afdelingerne og på hele skolen.
* Den kreative tilgang udtrykt specielt gennem musik og i stigende grad gennem billedkunst.

Eleverne bliver styrket i at leve i et samfund som det danske med frihed og folkestyre.

Skolen skriver på sin hjemmeside:

En af skolens opgaver er at opdrage til **demokratisk bevidsthed, social og interkulturel forståelse og deltagelse i skolens fællesskaber**. Vi forventer at alle på skolen – elever, forældre og medarbejdere – deltager i skolens store fællesskab.

I mine tilsyn ser jeg kun at BF er tro i forhold til ovenstående og efterlever det i skolelivets mange facetter.